டெய்சி இராணி (தொலைக்காட்சி ஆளுமை)

டெய்சி இராணி ( Daisy Irani) என்பவர், சிங்கப்பூரில் வசிக்கும் தொலைக்காட்சி நடிகையும், இயக்குநரும், தயாரிப்பாளரும் ஆவார். இவர் இந்தியாவிலிருந்து குடிபெயர்ந்தவர் என்று அறியப்படுகிறார்.

 ஆரம்ப கால வாழ்க்கை 
டெய்சி இராணி, குஜராத்தி திரைப்பட நடிகை பத்மராணிக்கும் மேடை இயக்குநர் நம்தார் இராணிக்கும் மகளாக இந்தியாவில் உள்ள மும்பையில் பிறந்தவர்.

 தொழில் 

 ஆரம்ப கால வாழ்க்கை 
18 குஜராத்தி திரைப்படங்கள், பல தொலைக்காட்சி நிகழ்ச்சிகள் மற்றும் இந்திய தேசியத் திரையரங்கில் நாடக நிகழ்ச்சிகள் ஆகியவற்றில் நடித்துள்ள டெய்சி இராணி, குஜராத்தியில் திரைப்படங்களிலும் நாடகங்களிலும் ஒரு குறிப்பிடத்தக்க பரவலாக அறியப்படுகிறார்.

இவர் சிங்கப்பூருக்குச் சென்ற பிறகு, 1995 இல் ஒளிபரப்பப்பட்ட அண்டர் ஒன் ரூஃப் என்று பரவலாக அறியப்பட்ட சிங்கப்பூர் தொலைக்காட்சித் தொடரில் டெய்சி மேத்யூஸ் என்ற கதாப்பாத்திரத்தில் நடித்தார்.

மீடியாகார்ப் நிறுவனத்தில், இவர் மீடியாகார்ப் ஸ்டுடியோவின் ஆங்கில பொழுதுபோக்குத் தயாரிப்புப் பிரிவின் நிர்வாகத் தயாரிப்பாளராக இருந்தார். 2007 இல், இவர் சென்ட்ரல் சேனலின் நிகழ்ச்சி மற்றும் விளம்பரப் பிரிவின் தலைவரானார்.Safdar, Ashraf. Daisy Irani appointed TV12's Head of Central Programming , Channel NewsAsia 2007-05-23  2008 ஆம் ஆண்டில், குழந்தைகள் நிகழ்ச்சி மற்றும் கலைப் பிரிவுகள் ஒன்றிணைக்கப்பட்ட பின்னர், சென்ட்ரல் சேனல் செயலிழந்தது. ஒக்டோ நிறுவனம் இதைக் கையகப்படுத்தியப் பின் சென்ட்ரல் சேனல் வசந்தம் என முழு அளவில் மாறியது.Seah, May. Okto and Vasantham are new editions to tv line up , TODAYonline 2008-10-21Yeen Nie, Hoe. Kids and Arts Central to be relaunched as okto , Channel News Asia 2008-08-25

 ஹம் அரங்கம் 
2010 இல், இராணி ஹம் தியேட்டர் என்ற நாடக நிறுவனத்தை நிறுவினார். 2020 ஆம் ஆண்டில் நான்கு நாடகங்களின் ஒளிபரப்பு உரிமையை ஜீ தொலைக்காட்சிக்கு வழங்கியது.

2019 ஆம் ஆண்டில், இராணி பீயிங் மிஸஸ் காந்தி என்ற நாடகத்தைத் தயாரித்தார். மேலும் காந்தியின் 150 வது பிறந்த நாளைக் கொண்டாடும் வகையில் அவரது  மனைவி கஸ்தூரிபாய் காந்தியாக நடித்தார். 2018 ஆம் ஆண்டு தனது பாட்டியைப் பற்றி காந்தியின் பேத்தி இலா காந்தி நினைவு கூர்ந்தார். பின்னர் நாடகத்தின் தயாரிப்புத் தொடங்கப்பட்டது.

2021 ஆம் ஆண்டில், இளைஞர்களுக்கும் வயதான பெற்றோருக்கும் இடையே அதிகரித்து வரும்  இடைவெளியைக் குறைக்கும் மேக் தட் கால் என்ற குறும்படத்தில் இராணி நடித்தார்.

2023 ஆம் ஆண்டில், ஹம் தியேட்டரின் நடிகர்களுடன், வி ஆர் லைக் திஸ் ஒன்லி 3 என்ற நாடகத்தை இராணி அரங்கேற்றினார். இராணி அதை 'திட்டமிடப்படாத முத்தொகுப்பு' என்றும் அழைத்தார். முதல் இரண்டு நாடகங்கள் சிங்கப்பூர் இந்தியர்களுக்கும் வெளிநாடு வாழ் இந்தியர்களுக்கும் இடையிலான பதட்டங்களை மையமாகக் கொண்டிருந்தன. மூன்றாவது நாடகம் இந்தியாவிலிருந்து புதிய சிங்கப்பூர் குடிமக்கள் மற்றும் சீனப் பெரும்பான்மையினருக்கு இடையிலான பதட்டங்களை மையமாகக் கொண்டதாக இருந்தது.

 தனிப்பட்ட வாழ்க்கை 
இவர் 1991 இல் மும்பையில் இருந்து சிங்கப்பூர் சென்றார். இவரின் கணவர் சுபின் சுப்பையா அங்கு பணிபுரிந்தார். 2004 இல், தம்பதியினர் சிங்கப்பூர் குடியுரிமையைப் பெற்றனர்..

 மேற்கோள்கள் 

 வெளி இணைப்புகள் 


பகுப்பு:வாழும் மக்கள்
பகுப்பு:இந்தியத் தொலைக்காட்சித் தயாரிப்பாளர்கள்